91. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 157 της 16/30 Απρ. 1986 (ΦΕΚ Α΄ 60) Τροποποίηση και συμπλήρωση διατάξεων που ρυθμίζουν θέματα των σχολείων Δευτεροβάθμιας Εκπαίδευσης. Έχοντας υπόψη: 1.Τις διατάξεις της παρ. ΙΙ του άρθρ. 5, της παρ. 9 του άρθρ. 8 και της παρ. 6 του άρθρ. 32 του Νόμ. 1566/85 «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις» (ΦΕΚ 167 τ.Α΄ 30.9.85). 2.Τις διατάξεις των άρθρ. 1 και 2 της κοινής απόφασης του Πρωθυπουργού και του Υπουργού Εθνικής Παιδείας και Θρησκευμάτων Η/10183/85 «Ανάθεση αρμοδιοτήτων στον Υφυπουργό Εθνικής Παιδείας και Θρησκευμάτων» (ΦΕΚ 752, τ.Β, 16.12.85). 3.Την 26/1986 πράξη του Παιδαγωγικού Ινστιτούτου στην οποία διατυπώθηκε η σχετική γνώμη του, σύμφωνα με τις διατάξεις της παρ. 2 του άρθρ. 24 του Νόμ. 1566/85. 4.Τη σχετική γνωμοδότηση του Συμβουλίου της Επικρατείας, που περιέχεται στην 212/1986 πράξη του, με πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.(Αντικαθίσταται το τρίτο εδάφιο της παρ. 3 άρθρ. 2 Π.Δ. 485/1983 (ΦΕΚ Α΄ 184), που είχε αντικαταστήσει το τρίτο εδάφιο της παρ. 3 άρθρ. 24 Π.Δ. 104/1979 (ΦΕΚ Α΄ 23), ανωτ. αριθ. 52). Άρθρ.2.-1.Όταν μαθητής σχολείου δευτεροβάθμιας εκπαίδευσης εγγράφεται ή μετεγγράφεται σε σχολείο που διδάσκεται το μάθημα της Μουσικής, ενώ στο σχολείο προέλευσής του δεν το διδασκόταν παρακολουθεί και συμμετέχει, στο μάθημα κανονικά όπως και οι λοιποί συμμαθητές του, ο βαθμός του όμως στη Μουσική δεν υπολογίζεται για την προαγωγή ή απόλυσή του, ούτε στο γενικό βαθμό προαγωγής ή απόλυσης, εκτός εάν ο κηδεμόνας του ή ο ίδιος (εφόσον είναι ενήλικος) καταθέσει στο σχολείο φοίτησής του, το αργότερο μέχρι την ημερομηνία λήξης των μαθημάτων, σχετική γραπτή δήλωση ότι επιθυμεί να υπολογισθεί ο βαθμός του στην Μουσική. Η διάταξη αυτή ισχύει για τη χρονιά της εγγραφής ή μετεγγραφής του μαθητή. 2.Για τους μαθητές που φοιτούν σε γυμνάσιο ή λύκειο ειδικής αγωγής και προσκομίζουν βεβαίωση δημόσιου Ιατροδιαγνωστικού Κέντρου ή Σταθμού ότι παρουσιάζουν προβλήματα διατάραξης στο λόγο, μετά από σχετική απόφαση του συλλόγου καθηγητών του σχολείου τους, ο βαθμός τους στη Μουσική και στην Ξένη γλώσσα δεν υπολογίζεται για την προαγωγή ή απόλυσή τους ούτε στο γενικό βαθμό προαγωγής ή απόλυσης. Άρθρ.3.-1.Εξαιρετικά και μόνο για το σχολικό έτος 1985-86 κατά την εξαγωγή του απολυτηρίου αποτελέσματος και κατά τον υπολογισμό του γενικού βαθμού απόλυσης δε λαμβάνεται υπόψη ο βαθμός της ξένης γλώσσας των μαθητών της τελευταίας τάξης λυκείου, οι οποίοι κατά τα δύο προηγούμενα έτη φοίτησής τους θεωρήθηκαν αδίδακτοι στην ξένη γλώσσα, σύμφωνα με τις κείμενες διατάξεις, εκτός εάν οι κηδεμόνες τους ή οι ίδιοι (εφόσον είναι ενήλικες), καταθέσουν στο λύκειο φοίτησής τους, το αργότερο μέχρι την ημερομηνία λήξης των μαθημάτων, σχετική δήλωση ότι επιθυμούν να υπολογισθεί ο βαθμός τους στην ξένη γλώσσα. 2.Εξαιρετικά και μόνο για το σχολικό έτος 198586 κατά την εξαγωγή του προαγωγικού ή απολυτηρίου αποτελέσματος και κατά τον υπολογισμό του γενικού βαθμού προαγωγής ή απόλυσης δε λαμβάνεται υπόψη ο βαθμός μαθημάτων ξένης ορολογίας, τα οποία διδάσκονται επιπλέον της «ξένης γλώσσας», των μαθητών της Γ΄ τάξης των εσπερινών τεχνικών και επαγγελματικών λυκείων και της τελευταίας τάξης των ημερησίων τεχνικών και επαγγελματικών λυκείων, οι οποίοι κατά το ένα ή και τα δύο προηγούμενα έτη φοίτησής τους θεωρήθηκαν αδίδακτοι στην ξένη γλώσσα σύμφωνα με τις κείμενες διατάξεις, εκτός εάν οι κηδεμόνες τους ή οι ίδιοι (εφόσον είναι ενήλικες) καταθέσουν στο λύκειο φοίτησής τους, το αργότερο μέχρι την ημερομηνία λήξης των μαθημάτων, σχετική γραπτή δήλωση ότι επιθυμούν να υπολογισθεί ο βαθμός τους στα μαθήματα ξένης ορολογίας. Άρθρ.4.-(Αντικαθίσταται η παρ. Ι άρθρ. 9 Π.Δ. 952/1980 (ΦΕΚ Α΄ 241), τόμ. 32Β, σελ. 444,850. Άρθρ.5.-1.Όπου στο άρθρ. Ι του Π.Δ. 188/85 (ΦΕΚ 75. τ.Α, 26.4.85) (βλέπε άρθρ. Ι Π.Δ. 104/79, ανωτ. αριθ. 52) αναφέρονται οι φράσεις «13 Μαΐου» και «15 Μαΐου» αντικαθίστανται με τις «20 Μαΐου» και «21 Μαΐου» αντίστοιχα. 2.Όπου στο άρθρ. Ι του Π.Δ. 226/85 (ΦΕΚ 85 τ.Α, 9.5.85) (βλέπε Π.Δ. 294/1979, άρθρ. Ι τόμ. 32Β, σελ. 444,825) αναφέρονται οι φράσεις «10 Μαΐου» και «13Μαΐου» αντικαθίστανται με τις «20 Μαΐου» και «21 Μαΐου» αντίστοιχα. Άρθρ.6.-Από τη δημοσίευση του παρόντος καταργείται η παρ. Ι του άρθρ. 3 του Π.Δ. 188/85 (ΦΕΚ 75, τ.Α, 26.4.85). (Αντί για τη σελ. 350,707(β) Σελ. 350,707(γ) Τεύχος ΙΒ-4-1 Σελ. 111 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.90-91 